Rana tingrett

Rana tingrett var en førsteinstansdomstol i Hålogaland lagdømme. Domstolen hadde kontorsted i Mo i Rana i Nordland og rettskretsen omfattet kommunene Rana, Hemnes, Nesna, Lurøy, Træna og Rødøy med tilsammen 35 322 innbyggere pr. 1. januar 2010. Domstolen ble ledet av en sorenskriver og hadde i tillegg to tingrettsdommere og to dommerfullmektiger og seks funksjonærer.

Historie
Rana tingrett hadde sin historiske bakgrunn i Helgeland sorenskriveri, som ble opprettet i 1630. I 1859 ble dette delt i Nordre Helgeland sorenskriveri og Søndre Helgeland sorenskriveri. Sistnevnte ble i 1919 videre delt i Alstahaug sorenskriveri og Brønnøy sorenskriveri – siden 2002 kalt Alstahaug tingrett og Brønnøy tingrett.

I 1920 endret Nordre Helgeland sorenskriveri navn til Rana sorenskriveri. I 2002 ble navneformen endret til Rana tingrett.

Rødøy ble overført til Rana tingrett 1. januar 2005. Kommunen tilhørte tidligere Salten tingrett.

Sorenskrivere
 1859-1873 Alexander Holst
 1874-1880 Christian Larsen Hausmann
 1881-1891 Johan Peter Andreas Alme
 1891-1900 Christian Ancker Bergh
 1900-1904 Samuel Killingland
 1904-1913 Markus Fredrik Holterman Rambech
 1913-1919 Ole Gudbrandsen Hovi
 1920-1926 Fredrik Stang
 1926-1938 Anton F Getz
 1938-1945 Nils Arnesen
 1945–1949 Arne S Wang
 1949–1967 Albert Andreas Johansen Mørkved
 1968–1987 Olaf Arnold Spangen
 1987-2012 Fredrik Meyer
 2012- Rolf Selfors «Offisielt fra statsråd», 9. november 2012, regjeringen.no.

Se også
 Tingrett

Litteratur
 Kjell Jacobsen: For lov og rett på Helgeland, 1991.

Referanser

Eksterne lenker
 Rana tingrett

Kategori:Tidligere myndigheter i Nordland
Kategori:Tidligere tingretter i Norge
Kategori:Helgeland
Kategori:Rana
Kategori:Hemnes
Kategori:Nesna
Kategori:Lurøy
Kategori:Træna
Kategori:Rødøy
Kategori:Etableringer i 1859
Kategori:1859 i Norge
Kategori:Opphør i 2021